е било осъществено по заключителния курс в последния ден, за който е налице подходящ обменен курс през отчетния период, за който се отнася активът или пасивът.
 4. Стойността на всеки приход или разход се посочва, след като бъде конвертирана в отчетната валута чрез прилагане на базата за конвертиране, използвана за счетоводни цели.
 5. Конвертирането в отчетната валута се изчислява чрез прилагане на обменния курс от същия източник, използван за финансовите отчети на доставчика на ПЕПП, освен ако компетентният орган не изисква друго.
 Член 3
 Образци за годишно количествено отчитане
 Доставчиците на ПЕПП подават ежегодно информацията, посочена в член 1 от Делегиран регламент (ЕС) 2021/[2021/896, като използват следните образци:
 а)
 образец PP.01.01 от приложение I, уточняващ съдържанието на подаваната информация, съгласно указанията в раздел PP.01.01 от приложение II;
 б)
 образец PP.01.02 от приложение I, съдържащ основна информация относно ПЕПП и отчетните данни, съгласно указанията в раздел PP.01.02 от приложение II;
 в)
 образец PP.52.01 от приложение I, съдържащ информация относно ПЕПП и осигуреното по ПЕПП лице, съгласно указанията в раздел PP.52.01 от приложение II;
 г)
 образец PP.06.02 от приложение I, съдържащ списък по отделни позиции на активите, съгласно указанията в раздел PP.06.02 от приложение II, и като се използва допълнителният идентификационен код („CIC“), посочен в приложение III и определен в приложение IV;
 д)
 образец PP.06.03 от приложение I, предоставящ информация за подробния преглед на всички колективни инвестиции, притежавани от доставчика на ПЕПП, съгласно указанията в раздел PP.06.03 от приложение II;
 е)
 образец PP.08.03 от приложение I, предоставящ обобщена информация по открити позиции върху деривати, съгласно указанията в раздел PP.08.03 от приложение II, и като се използва CIC, посочен в приложение III и определен в приложение IV.
 Член 4
 Надеждност на предоставената информация
 За целите на член 40, параграф 6 от Регламент (ЕС) 2019/1238 доставчиците на ПЕПП използват съответните образци, посочени в приложение I към настоящия регламент, за да гарантират постоянната надеждност на предоставената информация.
 ГЛАВА II
 ОБЩИ РАЗПОРЕДБИ ОТНОСНО СЪТРУДНИЧЕСТВОТО И ОБМЕНА НА ИНФОРМАЦИЯ
 Член 5
 Общи принципи
 Европейският орган за застраховане и професионално пенсионно осигуряване (ЕОЗППО) улеснява редовния обмен на информация между компетентните органи на държавите членки по произход и на приемащите държави членки и, ако информацията е от значение за задълженията на ЕОЗППО, бива информиран за всеки двустранен обмен на информация.
 Член 6
 Единни звена за контакт
 Компетентните органи предоставят на ЕОЗППО подробни данни за единните звена за контакт и информират ЕОЗППО за всички промени в тези подробни данни. ЕОЗППО поддържа актуален списък на единните звена за контакт и предоставя списъка на разположение на компетентните органи.
 Член 7
 Средства за обмен на информация
 Компетентните органи и ЕОЗППО предават информацията и документацията, свързани със сътрудничеството и обмена на информация, посочени в глава I, по сигурен начин по електронен път. Компетентните органи изпращат електронно потвърждение след получаване на тази информация и документация.
 Член 8
 Парична единица
 Когато обменят информация помежду си компетентните органи и ЕОЗППО изразяват сумите в евро. Компетентните органи обаче могат да се споразумеят да използват друга парична единица за двустранния обмен на информация.
 ГЛАВА III
 СЪТРУДНИЧЕСТВО И ОБМЕН НА